Tramp Xitoy rahbarining taklifini qabul qildi

AQSh prezidenti Donald Tramp XXR raisi Si Jingpinning Xitoyga tashrifni amalga oshirish bo‘yicha taklifini qabul qildi. Bu haqda Sinhua agentligi xabar tarqatdi.
Xitoy rahbari ayni vaqtda AQShda tashrif bilan bo‘lib turibdi.  Tramp o‘zining Florida shtatidagi Mar-a-Lago qarorgohida Xitoy rahbarini qabul qilgan.
"Tramp Si Jingpinning Xitoyga borish bo‘yicha taklifini qabul qildi", — deyilgan agentlik xabarida.
Xabarda aytilishicha, Jingpin Xitoy va Amerikaning investitsiyalar, infratuzilmalar qurilishi hamda energetika sohalaridagi hamkorligini kengaytirishni taklif etgan.
Xitoy rahbarining tashrifi davomida ikki kunlik AQSh—Xitoy sammiti bo‘lib o‘tmoqda.